दिल्ली के कनॉट प्लेस में एक तेज़ रफ़्तार लग्ज़री कार की चपेट में आने से महिला भिखारी की मौके पर ही मौत हो गई. चश्मदीदों के मुताबिक, रॉन्ग साइड कार लेकर आ रही आरोपी लड़की ने महिला को कुचलने के बाद अपनी कार को रोका नहीं बल्कि, उसे करीब 100 मीटर तक घसीटती हुई ले गई. चश्मदीदों के मुताब‍कि, कार चला रही 20 वर्षीय फैशन डिजाइनिंग की एक छात्रा ने कार में ही सवार साथी दो लड़कियों के साथ भागने की कोशिश भी की, लेकिन घटनास्थल के आगे लगे पुलिस चेकिंग बैरियर पर उसे पकड़ लिया गया.